SIRI คาดยอดขาย 10 เดือนแรกราว 2.5 หมื่นลบ. เชื่อรายได้ตามเป้า
SIRI คาดยอดขาย 10 เดือนแรกราว 2.5 หมื่นลบ. จากเป้าทั้งปี 3.3 หมื่นลบ. เชื่อรายได้ทำได้ตามเป้าที่ 3.5 หมื่นลบ. เตรียมเปิดอีก 9 โครงการในช่วงที่เหลือของปีนี้ มูลค่าราว 1.86 หมื่นลบ. 
26 ต.ค. 2558

บริษัท แสนสิริ จำกัด (มหาชน) หรือ SIRI ระบุว่า บริษัทคาดว่ายอดขายในช่วง 10 เดือนแรกของปีนี้จะทำได้ 2.5 หมื่นล้านบาท จากเป้าหมายทั้งปีที่ 3.3 หมื่นล้านบาท โดยเตรียมเปิดตัวโครงการใหม่อีก 9 โครงการในช่วงที่เหลือของปีนี้ มูลค่าโครงการรวมประมาณ 1.86 หมื่นล้านบาท
ขณะที่บริษัทมียอดขายรอโอนในมือ (backlog) ราว 3.6 หมื่นล้านบาท ซึ่งจะโอนในช่วงท้ายปีนี้ราว 6-6.5 พันล้านบาท จึงเชื่อว่ารายได้จะทำได้ตามเป้าหมาย 3.5 หมื่นล้านบาทเช่นกัน
สำหรับโครงการ “เดอะ ไลน์ ราชเทวี” ที่จะมีการทำพรีเซลล์ในวันที่ 31 ต.ค.-1 พ.ย.นี้ จะสามารถปิดการขายได้ทั้งโครงการที่มีมูลค่า 2.9 พันล้านบาท